karolinasøtvier
Store norske leksikon,Biologi,Planteriket,Dekkfrøete planter,Tofrøbladete planter,Søtvierordenen,Søtvierfamilien,Søtvierslekta
Karolinasøtvier er en flerårig plante i søtvierfamilien. Denne arten finnes naturlig i sørøstlige Nord-Amerika, men er funnet noen få ganger i Norge som følge av import av soyabønner.
Plantene blir 30 til 100 centimeter høye og har tynne torner på stengelen og eggformede, bukttannede blad der de nederste er fjærdelte. Blomstene er lyst fiolette eller hvite med fem store, gule pollenknapper i midten, slik artene i søtvierslekta har. Fruktene er bær som ligner små tomater. Ved modning blir fruktene gule.Karolinasøtvier stammer fra sørøstlige deler av USA, men er nå spredt til store deler av det tempererte Nord-Amerika. Arten er innført til mange steder i andre verdensdeler og anses som en plagsom fremmedart mange steder. I Norge er karolinasøtvier funnet en håndfull ganger i Fredrikstad i tilknytning til import av soyabønner til Denofas fabrikker på Øra. Ifølge Fremmedartslista er det ikke sannsynlig at arten vil kunne danne bestander i Norge i nær framtid Les mer i Store norske leksikon søtvierfamilien Eksterne lenker karolinasøtvier i Fremmedartslista